87 
dyregeografisk Synspunkt, er det derfor en af de nærmeste Op¬ 
gaver at faa at vide, hvor længe Vandene er isfri. 
Det er ikke altid saa let en Sag at faa nøjagtige Oplysninger 
om Tiderne for Istillægning og Tøbrud. Naturforskere, der fore¬ 
tager Indsamlinger i nordlige Lande, opholder sig i Reglen kun 
der en kort Tid af Højsommeren, og selv om de foretager Indsam¬ 
linger gennem et helt Aar og samtidig dermed klimatologiske Un¬ 
dersøgelser, faar de dog kun Tidspunktet for Tillægning og Tøbrud 
for det paagældende Aar. 
En mere almengyldig Bestemmelse af Længden af den isfrie 
Tid maa man for de Egne, hvor der findes meteorologiske Sta¬ 
tioner, kunne faa gennem disses maanedlige Middellufttemperaturer. 
Fra Egne, der ligger længere borte fra meteorologiske Stationer, 
maa man kunne faa et brugbart Maal gennem Interpolationer og 
Hensyntagen til Højdeforskelle mellem Lokaliteten og de nærmest 
liggende Stationer. 
Den isfrie Tid er ikke ensbetydende med den Tid, da Luftens 
Temperatur er over 0^, idet der om Foraaret kræves en ret be¬ 
tydelig Varmemængde — og altsaa nogen Tids Temperatur over 0 
— til Smeltning af de tykke Isdækker, som Vinterens Frost har 
lagt over Vandene. 
I den limnologiske Litteratur har jeg adskillige Steder fundet 
den isfrie Tids Længde angivet for flere Aar, men de fleste Steder 
kun for et enkelt. 
Jeg har da sammenlignet disse Angivelser med Lufttemperatu¬ 
rerne fra de nærliggende meteorologiske Stationer. Jeg skal her 
give en Oversigt over de Opgivelser, jeg har fundet; 
Højsverige. Søen Vassijaure er efter Ekman isfri i ca. 105 
Dage. Ved Bredden af Søen findes en meteorologisk Station. For 
denne Stations Vedkommende har jeg regnet ud, at Temp. er 
over 0® i 143 Dage, altsaa væsentlig længere end den Tid, da 
Søen er isfri; derimod var Temp., regnede jeg ud, over + 4® i 
101 Dage, hvilket stemmer smukt overens med de 105 isfri Dage. 
Lignende Udregninger har jeg foretaget for følgende Steder: 
Øen Disco, efter Haberbosch, 1920, med den met. St. 
Jacobshavn. 
Bernina-Alperne, Rubel, 1912, med met. Station lige ved 
Bredden. 
